Gældende fra 1. august 2022

Nunatta Isiginnaartitsinermik Ilinniarfia

Skuespilleruddannelsen

ved Grønlands Nationalteater

Bacheloruddannelsen i skuespil



**Indholdsfortegnelse**

[Indledning 2](#_Toc106974215)

[Uddannelsens betegnelse på grønlandsk, dansk og engelsk 2](#_Toc106974216)

[1. ECTS-normering 2](#_Toc106974217)

[2. Adgangskrav og optagelsesprocedure 2](#_Toc106974218)

[2.1 Adgangskrav 2](#_Toc106974219)

[2.2 Optagelsesprocedure 2](#_Toc106974220)

[3. Formål 3](#_Toc106974221)

[3.1 Det generelle formål med uddannelsen til skuespiller 3](#_Toc106974222)

[3.2 Vidensgrundlag 3](#_Toc106974223)

[3.3 Mål for læringsudbytte på uddannelsen til skuespiller 3](#_Toc106974224)

[3.3.1 Viden og forståelse 4](#_Toc106974225)

[3.3.2 Færdigheder 4](#_Toc106974226)

[3.3.3 Kompetencer 4](#_Toc106974227)

[4.1 Struktur over semestre 5](#_Toc106974228)

[4. 2 Moduler 7](#_Toc106974229)

[5. Fagbeskrivelser 8](#_Toc106974230)

[6. Regler om udarbejdelse af afgangsprojekt 23](#_Toc106974231)

[6. Regler om bedømmelse 24](#_Toc106974232)

[6.1 Typer af bedømmelser 24](#_Toc106974233)

[6.1.1 Semesterevalueringer 24](#_Toc106974234)

[6.1.2 Produktionsevalueringer 24](#_Toc106974235)

[6.1.3 Midtvejsbedømmelse 24](#_Toc106974236)

[6.1.4 Afgangsbedømmelse 25](#_Toc106974237)

[6.1.5 Refleksion og formidling 25](#_Toc106974238)

[7. Afgangsbevis 25](#_Toc106974239)

[8. Regler om merit 25](#_Toc106974240)

[9. Forpligtelser ift. og konsekvenser ved misligholdelse af studiekontrakt 25](#_Toc106974241)

[10. Dispensation 26](#_Toc106974242)

[Bilag 1: Studiekontrakt 27](#_Toc106974243)

# Indledning

**Lovhjemmel og sprog**

Denne studieordning er udarbejdet af Nunatta Isiginnaartitsinermik Ilinniarfia – The National Acting School of Greenland og er godkendt af Uddannelsesrådet den XX.XX. 2022.

Studieordningen er udarbejdet

* I medfør af § 31 a, stk. 2 og § 35 i Inatsisartutlov nr. 14 af 12. juni 2019 om videregående uddannelser, som ændret ved Inatsisartutlov nr. 15 af 1. december 2021.
* med hjemmel i Inatsisartutlov nr. 15 af 1. december 2021 om ændring af Inatsisartutlov om videregående uddannelser (Adgangskrav til videregående kunstneriske uddannelser, studie- og ordensregler, tilsyn og indhentelse af oplysninger og forsøgs- og udviklingsarbejde)
* I henhold til Selvstyrets bekendtgørelse nr. 17 af 27. april 2023 om adgang til og optagelse på bacheloruddannelsen i skuespil.
* I henhold til §§ 14, og 21 i Hjemmestyrets bekendtgørelse nr. 27 af 1. september 1995 om uddannelser og eksaminer ved Ilisimatusarfik om prøver og bedømmelsesformer

Uddannelsessproget er grønlandsk, der kan dog også undervises i og på andre sprog end grønlandsk.

## *Uddannelsens betegnelse på grønlandsk, dansk og engelsk*

Uddannelsen giver ret til at anvende den grønlandske betegnelse: Isiginnaartitsisartutut bachelori. På dansk: Bachelor i skuespil og Bachelor of Fine Arts in Acting på engelsk.

## *ECTS-normering*

Studieårsværk måles i et internationalt pointsystem, ECTS: European Credit Transfer System,

som muliggør sammenligning med og meritoverførsel til og fra studier ved andre kunstneriske uddannelser indenfor scenekunst i andre lande. - 60 ECTS-points (herefter blot ECTS) svarer til 1 studieårsværk.

Uddannelsen er normeret til 180 ECTS-points svarende til 3 års heltidsstudier.

## *Adgangskrav og optagelsesprocedure*

### Adgangskrav

Adgangskravet til uddannelsen er, at ansøgeren er fyldt 18 år og har bestået en optagelsesprøve. Afgørelse om optagelse træffes af Grønlands Nationalteater på baggrund af en konkret bedømmelse af ansøgerens talent, evner og færdigheder.

### Optagelsesprocedure

Ansøgere til skuespilleruddannelsen udvælges efter beslutning i optagelsesudvalget. Udvalget består af 3 fagpersoner, der efter indstilling fra Grønlands Nationalteater godkendes af Departementet for Uddannelse og Kultur.

Der optages max. 5 elever hvert tredje år.

Optagelsen sker på baggrund af 2 optagelsesprøver:

1. En selvproduceret video på max. 10 min. Videoen skal indeholde en dramatisk tekst udvalgt af skolen, en selvvalgt sang samt en præsentation af eleven selv. Ansøgerne vurderes efterfølgende af et optagelsesudvalg, hvorefter egnede ansøgere går videre til 2. prøve.
2. Ansøgere der er gået videre, skal til 2. prøve have indøvet en dialog tekst valgt af skolens ledelse og et selvvalgt digt. I dialogteksten vælger ansøgeren en af rollefigurerne. Ansøgeren vil modtage stikord på selve prøven, dialog og digt skal fremføres udenad.

2. prøve består af:

1. En dialog
2. Et digt
3. Arbejde med en instruktør
4. Fysiske øvelser, som viser om du har rytmesans, smidighed, styrke, koordination osv.
5. Improvisation
6. En personlig samtale med bedømmelseskomitéen

Når bedømmelseskomitéen har set alle ansøgerne ved 2. prøve, afgør bedømmelseskomitéen hvilke ansøgere, der bliver optaget på skolen. Alle ansøgere får svar senest 2 dage efter sidste prøve. Hvis en ansøger ikke bliver optaget efter 2. prøve, kan ansøgeren få en personlig samtale med en af bedømmelseskomitémedlemmerne.

## *3. Formål*

### 3.1 Det generelle formål med uddannelsen til skuespiller

Skuespillerskolen ved Grønlands Nationalteater har til formål at uddanne selvstændige skabende og udøvende kunstnere, der med basis i grundlæggende teoretisk viden inden for de scenekunstneriske fagområder, gode håndværksmæssige færdigheder og tværfaglige kompetencer, kan praktisere professionel kunstnerisk og sceneteknisk virksomhed på højt niveau.

### 3.2 Vidensgrundlag

Uddannelsen til skuespiller er baseret på følgende vidensgrundlag:

1. Kunstnerisk udviklingsarbejde
2. Viden fra faglig praksis

### 3.3 Mål for læringsudbytte på uddannelsen til skuespiller

Ved uddannelsesforløbets afslutning kan den studerende udøve sin profession i sceniske genrer og med scenens virkemidler. Den studerende kan efter afsluttet uddannelse påtage sig et selvstændigt ansvar for at formidle et dramatisk materiale i en kollektiv scenisk sammenhæng.

Gennem indlevelse, tekst-, rum- og situationsforståelse kan den studerende forstå, fortolke og fremstille en scenisk karakter. Endvidere har den studerende indsigt i selvstændigt kunstnerisk udviklingsarbejde.

Der er udarbejdet faglige mål for læringsudbytte inden for tre overordnede områder:

1. Viden og forståelse
2. Færdigheder
3. Kompetencer

### 3.3.1 Viden og forståelse

Efter afsluttet uddannelse kan den studerende:

* Arbejde på grundlag af bred indsigt i inuitisk kulturhistorie og Inuit og urbefolknings historie.
* Forholde sig til sin samtid og inddrage dette engagement i sit arbejde.

Beherske skuespillerens metodiske redskaber:

* Læse og analysere en rolle og forstå dens betydning for den dramatiske helhed.
* Forholde sig til viden om grundprincipperne for kunstnerisk udviklingsarbejde.

### 3.3.2 Færdigheder

Efter afsluttet uddannelse kan den studerende:

* Fysisk honorere en rolles kropslige krav.
* Mestre sproget i en given rolle og tale ethvert scenerum op.
* Benytte tanke, sprog, stemme og psykofysiske handlinger som redskaber til at udtrykke sig på scenen.
* Disponere en rolle i samspil med helheden.
* Arbejde professionelt inden for relevante medier.
* Udvise bevidsthed om dramaturgisk struktur og derigennem vurdere en rolles funktion i den dramatiske helhed.
* Troværdigt fremstille en scenisk karakter i fiktive situationer og påtage sig et dramatisk fortælleansvar i forhold til samarbejdspartnere og publikum.
* Kommunikere kreativt med samtlige deltagere i en kollektiv arbejdsproces, gennem såvel prøve- som spilleperiode.
* Forstå og reflektere over egen funktion i den kollektive kunstneriske proces og forholde sig til de teorier og metoder, som har ført frem til den kunstneriske praksis.
* Anvende metoder til kunstnerisk udviklingsarbejde.
* Formidler en rolles idé og kunstneriske substans til fagfæller og ikke-specialister.

### 3.3.3 Kompetencer

Efter afsluttet uddannelse kan den studerende:

* Fungere selvstændigt og interaktivt i professionel teatersammenhæng med udgangspunkt i arbejdet som skuespiller, og med indsigt i og interesse for teatrets øvrige fagområder.
* Indgå professionelt i en kollektiv arbejdsproces og forstå og respektere betydningen af egen indsats og eget ansvar.
* Identificere, evaluere og videreudvikle sit individuelle sceniske sprog og sin arbejdsmetode.
* Aktivt opsøge ny viden, indsigt og nye kundskaber inden for sit fagområde, samt engagere sig i samfundsmæssige og kunstneriske udviklingstendenser.

***4. Moduler***

**3 års udvikling**

**Det første år - Mig som skuespiller** er en undersøgelse og opdagelse af kroppen og stemmen som ’instrument’. Her introduceres lokale performative traditioner, teaterhistorie og kulturhistorie.

**Det andet år - Mig som skuespiller i Grønland** er at handle ud fra ens læring fra det første år og skabe sin egen performer, gå dybere ind i drama-metoder og reflektere dybere over teorier og arbejdsmetoder.

**Det tredje år - Mig som skuespiller i Grønland og i verden** starter med en forestilling som præsenterer eleverne for omverdenen og de får så mulighed for at tage deres opdagelser og læring ude i verden eller anden læringsinstitut i landet, før de tager det hjem igen og afrunder deres læring med et solo-projekt og afgangsforestilling.

## *4.1 Struktur over semestre*

3 års uddannelse er struktureret således:

**Første semester (efterår)**

|  |  |  |
| --- | --- | --- |
| Moduler | Fagelement | ECTS point |
| Modul 1: Fagmodul  | **Krop og stemme 1** | 5 |
| **Dramatisk udvikling 1** | 15 |
| **Viden og sammenhæng 1** | 5 |
| Modul 2 :Projektmodul | **Selvstændig projekt 1** | 5 |
|  I alt | **30** |

**Anden semester (forår)**

|  |  |  |
| --- | --- | --- |
| Moduler | Fagelementer | ECTS point |
| Modul 3: Fagmodul | **Krop og stemme 2** | 5 |
| **Dramatisk udvikling 2** | 10 |
| **Viden og sammenhæng 2**  | 5 |
| Fagmodul 4:Projektmodul | **Første års forestilling** | 10 |
|  | **I alt** | **30** |

**2. år**

**Tredje semester (efterår)**

|  |  |  |
| --- | --- | --- |
| Moduler | Fagelement | ECTS point |
| Modul 5: Fagmodul | **Krop og stemme 3** | 5 |
| **Dramatisk udvikling 3** | 15 |
| **Viden og sammenhæng 3** | 5 |
| Modul 6:Fagmodul | **Entreprenørskab** | 5 |
|  | **I alt** | **30** |

**Fjerde semester (forår)**

|  |  |  |
| --- | --- | --- |
| Moduler | Fagelement | ECTS point |
| Modul 7: Fagmodul | **Krop og stemme 4** | 5 |
| **Dramatisk udvikling 4** | 5 |
| **Viden og sammenhæng 4** | 5 |
| Modul 8:Fagmodul | **Anden års forestilling 4** | 10 |
| **Selvstændig projekt 2** | 5 |
|  | **I alt** | **30** |

**3. år:**

**Femte semester (efterår)**

|  |  |  |
| --- | --- | --- |
| Moduler | Fagelement | ECTS point |
| Modul 9: Fagmodul | **Praktik / Udveksling** | 15 |
| Modul 10: Projektmmodul | **Bachelor projekt** | 15 |
|  | **I alt** | **30** |

**Sjette semester (forår)**

|  |  |  |
| --- | --- | --- |
| Fagmodul | Fagelement | ECTS point |
| Modul 11: Fagmodul | **Dramatisk fordybelse** | 15 |
| Modul 12: Projektmodul | **Afgangsforestilling** | 15 |
|  | **I alt** | **30** |

##

## *4. 2 Moduler*

Uddannelsen indeholder følgende samlet moduler:

**Modul/ECTS**

|  |  |  |  |  |  |  |  |
| --- | --- | --- | --- | --- | --- | --- | --- |
| Udsigt over fag / Nunatta Isiginnaartitsinermik Ilinniarfia | 1. semester | 2. semester | 3. semester | 4. semester | 5. semester | 6. semester | i alt  |
| Krop og stemme | 5 | 5 | 5 | 5 |   |   | 20 |
| Dramatisk udvikling | 15 | 10 | 15 | 5 |  |  | 45 |
| Viden og sammenhæng | 5 | 5 | 5 | 5 |   |   | 20 |
| Entreprenørskab |  |  | 5 |  |  |  | 5 |
| Praktik / Studierejse / Udveksling |   |   |   |   | 15 |   | 15 |
| Dramatisk fordybelse |   |   |   |   |   | 15 | 15 |
| Førsteårs- forestilling |  | 10 |  |  |  |  | 10 |
| Anden års- forestilling |  |  |  | 10 |  |  | 10 |
| Afgangsforestilling |   |   |   |   |   | 15 | 15 |
| Solo projekter (2 x 10 min & bachelor Projekt) | 5 |   |   | 5 | 15 |   | 25 |
|   | **30** | **30** | **30** | **30** | **30** | **30** | 180 |

For hvert fag beskrives:

* Omfang i ECTS
* Læringsmål
* Undervisnings- og arbejdsformer
* Bedømmelsesform

Der kan forventes skriftlige opgaver i forbindelse med undervisningen.

## *Fagbeskrivelser*

* 1. **MODUL 1: FAGMODUL Timi, Nipi, Inua, Sila**

**Første semester**

25 ECTS-point

Fagmodulet med de tre fag; krop og stemme 1, kunstnerisk udvikling 1 og viden og sammenhæng 1 har til formål at introducere den studerende til træning af stemme og fysiske færdigheder som en integreret del af den studerendes samlede kunstneriske udtryk. I modulet introduceres den studerende til undervisning i grønlandsk sprogbrug, kulturhistorisk- og/eller teaterteoretisk kontekst, der sætter den studerende i stand til at reflektere meningsfuldt over eget fag. Der introduceres undervisning i grønlandske performative traditioner. Formålet med modulet er desuden at introducere den studerende til viden om dramatisk metode og træningen af dramatiske færdigheder, der understøtter et kunstnerisk udtryk i samspil med andre inden for scenekunst, film eller tv.

I modulet introduceres undervisning i mere specifikke elementer i grønlandsk immateriel arv som er relateret til scenekunst såsom maskedans, trommedans og tænding af qulleq, tranlampen.

* + 1. **FAGELEMENTET I MODUL 1: KROP OG STEMME 1 (TIMI & NIPI)**

5 ECTS-point

**Læringsmål**

Ved fagelementets afslutning kan den studerende:

* Begynde at forstå og anvende stemmens forskellige muligheder i samspil med andre.
* Begynde at forstå og anvende kroppens forskellige muligheder i samspil med andre.
* Demonstrere begyndende indsigt i træningen af stemmen og de kropslige færdigheder.
* Demonstrere forståelse af grønlandske performative traditioner

**Undervisnings- og arbejdsformer**

Der skiftes mellem holdundervisning og individuel undervisning.

**Bedømmelsesform**

Bedømmelsen bestået/ikke bestået foretages af den studieansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, skal der lægges en plan for opfølgningen i det kommende semester.

* + 1. **FAGELEMENTET I MODUL 1: DRAMATISK UDVIKLING 1 (INUA)**

15 ECTS-point

**Læringsmål**

Ved fagelementets afslutning kan den studerende:

* Udvise grundlæggende forståelse for dramatisk metode.
* Arbejde individuelt og i samspil med andre ud fra grundlæggende dramatisk metode.
* Anvende stemmen og kropslige færdigheder i det dramatiske arbejde.
* Udvise grundlæggende forståelse for anvendelse af det grønlandske sprog i forbindelse med dramatisk arbejde

**Undervisnings- og arbejdsformer**

Der skiftes mellem holdundervisning og individuel undervisning.

**Bedømmelsesform**

Bedømmelsen bestået/ikke bestået foretages af den studieansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, skal der lægges en plan for opfølgningen i det kommende semester.

* + 1. **FAGELEMENTET I MODUL 1: VIDEN OG SAMMENHÆNG 1 (SILA)**

5 ECTS-point

**Læringsmål**

Ved fagelementets afslutning kan den studerende:

* Udvise grundlæggende forståelse af grønlandsk grammatik og sprogbrug i dramatik, litteratur og medier.
* Udvise grundlæggende forståelse for et afgrænset kulturhistorisk- og/eller teaterteoretisk pensum.
* Reflektere og analysere fagligt og relevant i forhold til en given kulturhistorisk- og/eller teaterteoretisk pensum.
* Sætte en given kulturhistorisk- og/eller teaterteoretisk pensum i sammenhæng med det dramatiske arbejde.
* Udvise grundlæggende forståelse for holddynamik og arbejde personligt i et kollektivt rum.
* Identificere egne og andres grænser gennem arbejdet med kropssprog og nonverbal kommunikation.

**Undervisnings- og arbejdsformer**

Der skiftes mellem holdundervisning, gruppearbejde og individuelle øvelser. Fagelementet kan desuden indeholde studieture, forestillingsbesøg og besøg af andre oprindelig folk og studie af deres performative traditioner.

**Bedømmelsesform**

Bedømmelsen bestået/ikke bestået foretages af den fagansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, vil den studerende få stillet en afløsningsopgave.

* 1. **MODUL 2: PROJEKTMODUL**
		1. **FAGELEMENT I MODUL 2: SELVSTÆNDIG PROJEKT 1**

**Første semester**

5 ECTS-point

Modulet forbereder den studerende til det kommende BA-projekt og sigter mod at udvikle den studerendes evne til at kunne gennemføre kunstneriske undersøgelser. Modulet har fokus på idéudvikling, projektbeskrivelse og kritisk refleksion over resultatet.

**Læringsmål**

Ved fagelementets afslutning kan den studerende:

* Beskrive og undersøge et kunstnerisk felt inden for et defineret fagområde.
* Sammenfatte sin undersøgelse i et mindre værk.
* Reflektere kritisk over sin egen arbejdsproces

**Undervisnings- og arbejdsformer**

Der veksles mellem oplæg, øvelser og projektarbejde. Forløbet indeholder en intern visning/fremlæggelse.

**Undervisnings- og arbejdsformer**

Der veksles mellem oplæg, øvelser og projektarbejde. Forløbet indeholder en intern visning/fremlæggelse.

Projektbeskrivelsen skal indeholde:

* En beskrivelse af projektets kunstneriske og faglige indhold, som inkluderer idébeskrivelse, tidsplan og arbejdsmetode.
* En beskrivelse af projektets kunstneriske ambition og nødvendighed.
* En beskrivelse af projektets forhold til sine modtagere.

**Bedømmelsesform**

Fagelementet afsluttes som en ekstern prøve med en ekstern censor. For at bestå fagelementet skal den studerendes faglige udvikling afspejle læringsmålene, og den studerendes fremmøde, engagement og investering i projektet skal vurderes som tilstrækkeligt. Hvis den studerende ikke består, skal der lægges en plan for opfølgningen i disse fag i de kommende semestre.

**MODUL 3: FAGMODUL Timi, Nipi & Inua**

**Andet semester**

20 ECTS-point

Fagmodulet med de tre fag; krop og stemme 2, dramatisk udvikling 2 og viden og sammenhæng 2 har til formål at videreføre den studerendes træning af stemme og fysiske færdigheder som en integreret del af den studerendes samlede kunstnerisk udtryk. I modulet videreføres desuden den studerendes kendskab til det grønlandske sprog, kulturhistorisk- og/eller teaterteoretisk kontekst, der sætter den studerende i stand til at reflektere meningsfuldt over eget fag.

I modulet bygges der videre på undervisning i mere specifikke elementer i grønlandsk immateriel arv som er relateret til scenekunst såsom maskedans, trommedans og tænding af qulleq, tranlampen.

* + 1. **FAGELEMENT I MODUL 3: KROP OG STEMME 2 (TIMI & NIPI)**

5 ECTS-point

**Læringsmål**

Ved fagelementets afslutning kan den studerende:

* Forstå og anvende stemmens forskellige muligheder i samspil med andre i et kunstnerisk udtryk.
* Forstå og anvende kroppens forskellige muligheder i samspil med andre i et kunstnerisk udtryk.
* Demonstrere indsigt i en målrettet træning af stemmen og de kropslige færdigheder.
* Demonstrere grønlandske performative traditioner

**Undervisnings- og arbejdsformer**

Der veksles mellem holdundervisning og individuel undervisning.

**Bedømmelsesform**

Bedømmelsen bestået/ikke bestået foretages af den fagansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, skal der lægges en plan for opfølgningen i det kommende semester.

* + 1. **FAGELEMENT I MODUL 3: KUNSTNERISK UDVIKLING 2 (INUA)**

10 ECTS-point

**Læringsmål**

Ved fagelementets afslutning kan den studerende:

* Udvise grundlæggende forståelse for dramatisk metode.
* Arbejde individuelt og i samspil med andre ud fra grundlæggende dramatisk metode.
* Anvende stemmen og kropslige færdigheder i det dramatiske arbejde.
* Udvise grundlæggende forståelse for anvendelse af det grønlandske sprog i forbindelse med dramatisk arbejde

**Undervisnings- og arbejdsformer**

Der skiftes mellem holdundervisning og individuel undervisning.

**Bedømmelsesform**

Bedømmelsen bestået/ikke bestået foretages af den fagansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, skal der lægges en plan for opfølgningen i det kommende semester.

* + 1. **FAGELEMENT I MODUL 3: VIDEN OG SAMMENHÆNG 2 (SILA)**

5 ECTS-point

Læringsmål

Ved fagelementets afslutning kan den studerende:

* Udvise grundlæggende forståelse af grønlandsk grammatik og sprogbrug i dramatik, litteratur og medier.
* Udvise grundlæggende forståelse for et afgrænset kulturhistorisk- og/eller teaterteoretisk pensum.
* Sætte en given kulturhistorisk- og/eller teaterteoretisk pensum i sammenhæng med det dramatiske arbejde.
* Udvise grundlæggende forståelse for holddynamik og arbejde personligt i et kollektivt rum.
* Identificere egne og andres grænser gennem arbejdet med kropssprog og nonverbal kommunikation.

**Undervisnings- og arbejdsformer**

Der veksles mellem holdundervisning, gruppearbejde og individuelle øvelser. Fagelementet kan desuden indeholde studieture og forestillingsbesøg.

**Bedømmelsesform**

Bedømmelsen bestået/ikke bestået foretages af den fagansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, vil den studerende få stillet en afløsningsopgave.

* 1. **MODUL 4: PROJEKTMODUL**
		1. **Første års forestilling**

**Anden semester**

20 ECTS-point

**Læringsmål**

Ved fagelementets afslutning kan den studerende:

* Integrere den tilegnede viden samt de dramatiske, stemmemæssige og kropslige færdigheder i et individuelt eller kollektivt scenisk udtryk, der synliggør den studerendes, opnåede kunstneriske kompetencer.

**Undervisnings- og arbejdsformer**

Projektarbejde og vejledning samt visninger.

**Bedømmelsesform**

Fagelementet afsluttes som en ekstern prøve med en ekstern censor. For at bestå fagelementet skal den studerendes faglige udvikling afspejle læringsmålene, og den studerendes fremmøde, engagement og investering i projektet skal vurderes som tilstrækkeligt. Hvis den studerende ikke består, skal der lægges en plan for opfølgningen i disse fag i de kommende semestre.

* 1. **MODUL 5: FAGMODUL Timi, nipi & inua**

**Tredje semester**

20 ECTS-point

Fagmodulet med de tre fag; krop og stemme 3, dramatisk udvikling 3 og viden og sammenhæng 3 har til formål at videreføre den studerendes træning af stemme og fysiske færdigheder som en integreret del af den studerendes samlede kunstnerisk udtryk. I modulet videreføres desuden den studerendes kendskab til det grønlandske sprog, kulturhistorisk- og/eller teaterteoretisk kontekst, der sætter den studerende i stand til at reflektere meningsfuldt over eget fag.

I modulet bygges der videre på undervisning i mere specifikke elementer i grønlandsk immateriel arv som er relateret til scenekunst såsom maskedans, trommedans og tænding af qulleq, tranlampen.

* + 1. **FAGELEMENT I MODUL 5: KROP OG STEMME 3 (TIMI & NIPI)**

5 ECTS-point

**Læremål**

Ved fagelementets afslutning kan den studerende:

* Forstå og anvende stemmens forskellige muligheder i samspil med andre i et kunstnerisk udtryk.
* Forstå og anvende kroppens forskellige muligheder i samspil med andre i et kunstnerisk udtryk.
* Tage ansvar for en målrettet træning af stemmen og de kropslige færdigheder.
* Undervise i grønlandske performative traditioner

**Undervisnings- og arbejdsformer**

Der veksles mellem holdundervisning og individuel undervisning.

**Bedømmelsesform**

Bedømmelsen bestået/ikke bestået foretages af den fagansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, skal der lægges en plan for opfølgningen i det kommende semester.

* + 1. **FAGELEMENT I MODUL 5: DRAMATISK UDVIKLING 3 (INUA)**

15 ECTS-point

**Læringsmål**

Ved fagelementets afslutning kan den studerende:

* Udvise en dybere forståelse for dramatisk metode samt kunstnerisk udviklingsarbejde.
* Træffe selvstændige valg i forhold til dramatisk metode både individuelt og i samspil med andre.
* Arbejde med en større selvstændighed i anvendelse af stemmen og kropslige færdigheder i det dramatiske arbejde.
* Arbejde selvstændigt med det grønlandske sprog.

**Undervisnings- og arbejdsformer**

Der skiftes mellem holdundervisning og individuel undervisning.

**Bedømmelsesform**

Bedømmelsen bestået/ikke bestået foretages af den fagansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, vil den studerende få stillet en afløsningsopgave.

* + 1. **FAGELEMENT I MODUL 5: VIDEN OG SAMMENHÆNG 3 (SILA)**

5 ECTS-point

**Læringsmål**

Ved fagelementets afslutning kan den studerende:

* Udvise grundlæggende forståelse af grønlandsk grammatik og sprogbrug i dramatik, litteratur og medier.
* Udvise grundlæggende forståelse for et afgrænset kulturhistorisk- og/eller teaterteoretisk pensum.
* Sætte en given kulturhistorisk- og/eller teaterteoretisk pensum i sammenhæng med det dramatiske arbejde.
* Udvise grundlæggende forståelse for holddynamik og arbejde personligt i et kollektivt rum.
* Identificere egne og andres grænser gennem arbejdet med kropssprog og nonverbal kommunikation.

**Undervisnings- og arbejdsformer**

Der veksles mellem holdundervisning, gruppearbejde og individuelle øvelser. Fagelementet kan desuden indeholde studieture, forestillingsbesøg og besøg af andre oprindelig folk og studie af deres performative traditioner.

**Bedømmelsesform**

Bedømmelsen bestået/ikke bestået foretages af den fagansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, vil den studerende få stillet en afløsningsopgave.

* 1. **MODUL 6: FAGMODUL ENTREPRENØRSKAB**

15 ECTS-point

Tredje semester

**Læringsmål**

Ved fagelementets afslutning kan den studerende:

* Analysere eget entreprenante, kunstneriske virke med sigte på at forstå og reflektere over, hvilket professionelt og bæredygtigt arbejdsliv, den studerende ønsker.
* Forstå og forvalte viden om det arbejdsmarked og de beskæftigelsesperspektiver, som den studerende bliver en del af både i snæver og i bred forstand.
* Anvende udvalgte, administrative værktøjer i forhold til at styrke sig som selvproducerende kunstner.
* Tage ansvar for videreudviklingen af entreprenante kompetencer.

**Undervisnings- og arbejdsformer**

Der veksles mellem holdundervisning, oplæg og øvelser.

**Bedømmelsesform**

Bedømmelsen bestået/ikke bestået foretages af den studieansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, vil den studerende få stillet en afløsningsopgave.

* 1. **MODUL 7: FAGMODUL Timi, nipi & inua**

**Fjerde semester**

20 ECTS-point

Fagmodulet med de tre fag; krop og stemme 4, dramatisk udvikling 4 og viden og sammenhæng 4 har til formål at afrunde den studerendes træning af stemme og fysiske færdigheder som en integreret del af den studerendes samlede kunstnerisk udtryk. I modulet videreføres desuden den studerendes kendskab til det grønlandske sprog, kulturhistorisk- og/eller teaterteoretisk kontekst, der sætter den studerende i stand til at reflektere meningsfuldt over eget fag.

I modulet afrundes den studerendes fordybelse i grønlandske performative traditioner og begynder at lave sine egne undersøgelser og / eller forme sin egen stil indenfor maske- og trommedans eller opførelse af tænding af qulleq, tranlampen.

* + 1. **FAGELEMENT I MODUL 7: KROP OG STEMME 4 (TIMI & NIPI)**

5 ECTS-point

**Læringsmål**

Ved fagelementets afslutning kan den studerende:

* Forstå og anvende kroppens forskellige muligheder i samspil med andre i et kunstnerisk udtryk.
* Tage ansvar for en målrettet træning af stemmen og de kropslige færdigheder.
* Specialisere sig i grønlandske performative traditioner

**Undervisnings- og arbejdsformer**

Der veksles mellem holdundervisning og individuel undervisning. Der kan indgå visning ved fagelementets afslutning.

**Bedømmelsesform**

Bedømmelsen bestået/ikke bestået foretages af den studieansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, skal der lægges en plan for opfølgningen i det kommende semester.

* + 1. **FAGELEMENT I MODUL 7: DRAMATISK UDVIKLING 4 (INUA)**

5 ECTS-point

**Læringsmål**

Ved fagelementets afslutning kan den studerende:

* Udvise en dybere og mere personlig forståelse for dramatisk metode samt kunstnerisk udviklingsarbejde.
* Træffe selvstændige valg i forhold til dramatisk metode både individuelt og i samspil med andre.
* Arbejde med en større selvstændighed i beherskelsen af stemmen og kropslige færdigheder i det dramatiske arbejde.

**Undervisnings- og arbejdsformer**

Der skiftes mellem holdundervisning og individuel undervisning.

**Bedømmelsesform**

Bedømmelsen bestået/ikke bestået foretages af den studieansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, skal der lægges en plan for opfølgningen i det kommende semester.

* + 1. **FAGELEMENT I MODUL 7: VIDEN OG SAMMENHÆNG 4 (SILA)**

5 ECTS-point

**Læringsmål**

Ved fagelementets afslutning kan den studerende:

* Udvise grundlæggende forståelse af grønlandsk grammatik og sprogbrug i dramatik, litteratur og medier.
* Udvise grundlæggende forståelse for et afgrænset kulturhistorisk- og/eller teaterteoretisk pensum.
* Sætte en given kulturhistorisk- og/eller teaterteoretisk pensum i sammenhæng med det dramatiske arbejde.
* Udvise grundlæggende forståelse for holddynamik og arbejde personligt i et kollektivt rum.
* Identificere egne og andres grænser gennem arbejdet med kropssprog og nonverbal kommunikation.

**Undervisnings- og arbejdsformer**

Der veksles mellem holdundervisning, gruppearbejde og individuelle øvelser. Fagelementet kan desuden indeholde studieture og forestillingsbesøg.

**Bedømmelsesform**

Bedømmelsen bestået/ikke bestået foretages af den studieansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fravær i fagelementet, vil den studerende få stillet en afløsningsopgave.

* 1. **MODUL 8: PROJEKTMODUL**

15 ECTS-point

Andet årsforestilling og selvstændigt projekt

Fjerde semester

Projektmodulets formål er at videreføre den studerendes viden om dramatisk metode og træning af dramatiske og kulturelt specifikke færdigheder, der understøtter et kunstnerisk udtryk i samspil med andre inden for scenekunst, kulturel opvisning, film eller tv.

Modulet forbereder desuden den studerende til det kommende BA-projekt og sigter mod at videre- udvikle den studerendes evne til at gennemføre kunstneriske undersøgelser. Modulet har fokus på projektbeskrivelse, dokumentation og perspektivering.

* + 1. **FAGELEMENT I MODUL 8: ANDEN ÅRS FORESTILLING**

10 ECTS-point

**Læringsmål**

Ved fagelementets afslutning kan den studerende:

* Integrere den tilegnede viden samt de dramatiske, stemmemæssige og kropslige færdigheder i et mere komplekst, individuelt eller kollektivt scenisk udtryk, der synliggør den studerendes beherskelse af den opnåede kunstneriske kompetence.

**Undervisnings- og arbejdsformer**

Projektarbejde og vejledning samt visninger for et offentligt publikum.

**Bedømmelsesform**

Fagelementet afsluttes som en ekstern prøve med en ekstern censor. For at bestå fagelementet skal den studerendes faglige udvikling afspejle læringsmålene, og den studerendes fremmøde, engagement og investering i projektet skal vurderes som tilstrækkeligt. Hvis den studerende ikke består, skal der lægges en plan for opfølgningen i disse fag i de kommende semestre.

* + 1. **FAGELEMENT I MODUL 8: SELVSTÆNDIG PROJEKT 2**

5 ECTS-point

**Læringsmål**

Ved fagelementets afslutning kan den studerende:

* Beskrive og undersøge et kunstnerisk felt inden for et defineret fagområde.
* Sammenfatte sin undersøgelse i et mindre værk.
* Dokumentere og reflektere kritisk over egen arbejdsproces herunder forholdet mellem undersøgelsens intention og resultat.
* Perspektivere projektet til eksisterende viden om kunstnerisk praksis, metoder og teori.

**Undervisnings- og arbejdsformer**

Der veksles mellem oplæg, øvelser og projektarbejde. Forløbet indeholder en intern visning/fremlæggelse.

**Projektbeskrivelsen skal indeholde:**

* En beskrivelse af projektets kunstneriske og faglige indhold, som inkluderer idébeskrivelse, tidsplan og arbejdsmetode.
* En beskrivelse af projektets kunstneriske ambition og nødvendighed.
* En beskrivelse af projektets forhold til sine modtagere.
* Dokumentationen og den kritiske refleksion skal indeholde:
* En dokumentation og beskrivelse af arbejdsprocessens forløb.
* En redegørelse for de valgte udtryksformer og løsninger i relation til eksisterende viden om kunstnerisk praksis, metoder og teori inden for det valgte projektområde.

**Bedømmelsesform**

Fagelementet afsluttes som en ekstern prøve med en ekstern censor. For at bestå fagelementet skal den studerendes faglige udvikling afspejle læringsmålene, og den studerendes fremmøde, engagement og investering i projektet skal vurderes som tilstrækkeligt. Hvis den studerende ikke består, skal der lægges en plan for opfølgningen i disse fag i de kommende semestre.

* 1. **MODUL 9: FAGMODUL**

Praktik / udveksling

Femte semester

15 ECTS-point

I modulet videreudvikler den studerende sin selvstændighed i forhold til at kunne integrere stemmemæssige, kropslige og dramatiske færdigheder samt den kontekstuelle viden. Det sker enten ved, at den studerende sætter sin viden og sine færdigheder og kompetencer i spil i en international sammenhæng eller inden for rammerne af en professionel kunstnerisk produktion inden for scenekunst, kulturel opvisning, film eller tv.

* + 1. **FAGELEMENT I MODUL 9: PRAKTIK**

15 ECTS-point

**Læringsmål**

Afhænger af den studerendes udvekslingsaftale.

**Undervisnings- og arbejdsformer**

Afhænger af den studerendes udvekslingsaftale.

**Bedømmelsesform**

Afhænger af den studerendes udvekslingsaftale.

* 1. **MODUL 10: PROJEKTMODUL**

Femte / sjette semester

15 ECTS-point

Modulet har fokus på den studerendes arbejde med et kunstnerisk bachelorprojekt og sammenfatter den studerendes tilegnede kompetencer fra de selvstændige projekter 1 og 2. Det overordnede formål er at styrke den studerendes evne til at udvikle, reflektere over og dokumentere en selvstændig kunstnerisk undersøgelse.

**Læringsmål**

Ved fagelementets afslutning kan den studerende:

* Beskrive et undersøgelsesfelt inden for fagområdet og på den baggrund formulere en projektbeskrivelse.
* Med professionel tilgang indgå i de faglige og/eller tværfaglige samarbejder, som er relevante for projektet.
* Omsætte sin undersøgelse i et selvvalgt scenekunstnerisk format.
* Demonstrere et højt niveau af kunstneriske færdigheder i en visning inden for det valgte projektområde.
* Dokumentere og reflektere kritisk over egen arbejdsproces herunder forholdet mellem undersøgelsens intention og resultat.
* Relatere de valgte udtryksformer og løsninger til eksisterende viden om kunstnerisk praksis, metoder og teori inden for det valgte projektområde.
* Formidle væsentlige erkendelser til fagfæller og andre modtagere.

**Undervisnings- og arbejdsformer**

Projektarbejde med vejledning. Visning/fremlæggelse for relevante modtagere. Individuelt arbejde med dokumentation og refleksion.

**Bedømmelsesform**

Fagelementet afsluttes som en ekstern prøve med en ekstern censor. For at bestå fagelementet skal den studerendes faglige udvikling afspejle læringsmålene, og den studerendes fremmøde, engagement og investering i projektet skal vurderes som tilstrækkeligt. Hvis den studerende ikke består, skal der lægges en plan for opfølgningen i disse fag i de kommende semestre.

* 1. **MODUL 11: FAGMODUL: DRAMATISK FORDYBELSE (NIPI, TIMI & INUA)**

Formålet med modulet er at bygge videre på den grundlæggende viden og de grundlæggende færdigheder og kompetencer, som den studerende har tilegnet sig på uddannelsens første to år. I modulet videreudvikles den studerendes selvstændighed i forhold til at kunne integrere stemmemæssige, kropslige, kulturelt specifikke og dramatiske færdigheder samt den kontekstuelle viden i et kunstnerisk udtryk inden for scenekunst, kulturel opvisning, film eller tv.

Femte / sjette semester

1. ECTS-point
	* 1. **FAGELEMENT I MODUL 11: DRAMATISK FORDYBELSE**

**Læringsmål**

Ved fagelementets afslutning kan den studerende:

* Beherske sin krop og stemme i en kunstnerisk sammenhæng.
* Beherske dramatisk metode i en kunstnerisk sammenhæng.
* Anvende kontekstuel viden i en kunstnerisk sammenhæng.
* Vurdere kunstneriske udfordringer og finde løsningsmuligheder med et selvstændigt kunstnerisk udtryk.
* Anvende specifikke grønlandske performative kulturelle elementer i egen kunstnerisk sammenhæng.

**Undervisnings- og arbejdsformer**

Der veksles mellem individuel undervisning og/eller holdundervisning og undervisning i grupper. Der kan indgå visning ved fagelementets afslutning.

**Bedømmelsesform**

Bedømmelsen bestået/ikke bestået foretages af den studieansvarlige ved fagelementets afslutning og baseres på den studerendes faglige udvikling og deltagelse. Hvis den studerendes faglige udvikling er utilstrækkelig i forhold til læringsmålene, eller hvis den studerende har haft mere end 20 % fra- vær i fagelementet, skal der lægges en plan for opfølgningen i det kommende semester eller for omprøve.

* 1. **MODUL 12: PROJEKTMODUL**

**Afgangsforestilling**

Formålet med modulet et at arbejde med et scenekunstnerisk værk. Arbejdet er baseret på alt, hvad den studerende har lært igennem studietiden. Værket vil typisk være af kollektiv karakter og basere sig på viden fra faglig praksis med det formål at demonstrere den studerendes parathed til at tage afgang og indgå̊ i relevante professionelle miljøer.

**Sjette semester**

1. ECTS-point

**5.12.1 FAGELEMENT I MODUL 12: AFGANGSFORESTILLING**

**Læringsmål**

Ved fagelementets afslutning kan den studerende:

* Integrere den tilegnede viden om dramatisk metode samt de dramatiske, stemmemæssige og kropslige færdigheder i et mere komplekst, individuelt eller kollektivt scenisk udtryk, der synliggør den studerendes beherskelse af den opnåede kunstneriske kompetencer.
* Beherske kunstneriske metoder, redskaber og udtryksformer samt generelle færdigheder, der knytter sig til beskæftigelse inden for fagområdet skuespil.
* Vurdere kunstneriske udfordringer, praktiske og teoretiske problemstillinger samt begrunde og vælge relevante udtryk og løsningsmodeller.
* Formidle kunstneriske udtryk og faglige problemstillinger til publikum herunder både fagfæller og ikke-specialister.
* Indgå selvstændigt i fagligt og tværfagligt samarbejde med en professionel tilgang.
* Gennemføre en scenekunstnerisk proces med relevante samarbejdspartnere samt tilrettelægge eget arbejde i relation til de fælles processer.

**Undervisnings- og arbejdsformer**

Projektarbejde og individuel vejledning samt visninger for et offentligt publikum

**Bedømmelsesform**

Fagelementet afsluttes som en ekstern prøve med en ekstern censor, i henhold til §14 i Hjemmestyrets Fagelementet afsluttes som en ekstern prøve med en ekstern censor. For at bestå fagelementet skal den studerendes faglige udvikling afspejle læringsmålene, og den studerendes fremmøde, engagement og investering i projektet skal vurderes som tilstrækkeligt. Hvis den studerende ikke består, skal der lægges en plan for opfølgningen i disse fag i de kommende semestre.

## *6. Regler om bedømmelse*

Formålet med bedømmelse er at vurdere, om den studerendes kvalifikationer er i overensstemmelse med de læringsmål for viden, færdigheder og kompetencer, der er opstillet for uddannelsen. Bedømmelserne har desuden til formål:

* At forøge den studerendes egen bevidsthed om sit arbejde og faglige niveau.
* At udarbejde målsætninger for den studerendes forsatte udvikling.
* At bidrage til stadig udvikling og kvalitetssikring af skolens undervisning.

På skuespilleruddannelsen indgår en række bedømmelser. Bedømmelsen af den studerende finder sted ved afslutningen af et semester, og efter udvalgte produktioner/forestillinger. Bedømmelserne består af to dele:

1. Den studerendes refleksion over eget arbejde
2. En skriftlig og mundtlig bedømmelse fra undervisere og studieansvarlig

Indholdet er en bedømmelse af den studerendes faglige udvikling og deltagelse i projekter/forestillinger m.v. Bedømmelsen indeholder endvidere konkrete råd vedrørende den studerendes indsats i det videre studieforløb.

Hvis den studerende ikke opfylder skolens krav om faglig udvikling, afgives en særlig bedømmelse. Gentagne skriftlige bedømmelser af denne art kan medføre, at den studerende bortvises. I særlige tilfælde kan den studerende tilbydes at tage et år om.

Hjemmestyrets bkendtgørelse nr.27 af 1. september 1995 om uddannelse og eksaminer ved Ilisimatusarfik, § 15. Mindst 1/3 af prøverne på bachelor- og kandidatuddannelsen skal dokumenteres ved eksterne prøver, og disse skal dække uddannelsernes væsentlige områder, problemstillinger og metoder

I henhold til §21 i Hjemmestyrets bekendtgørelse nr.27 af 1. september 1995 om uddannelse og eksaminer ved Ilisimatusarfik: Hver prøve eller anden form for bedømmelse bestås hver for sig. Beståede prøver kan ikke tages om.

Stk. 2. En studerende kan 3 gange indstille sig til den samme prøve eller anden form for bedømmelse på bachelor- og kandidatdelen. Ilisimatusarfik kan i særlige tilfælde tillade indstilling en fjerde gang.

### 6.1 Typer af bedømmelser

### 6.1.1 Semesterevalueringer

Ved hvert semesters afslutning mødes studieansvarlig, og undervisere for at gennemgå den studerendes faglige udvikling og niveau. I en efterfølgende samtale mellem den studerende, studieansvarlig og undervisere formidles denne forudgående evaluering til den studerende.

### 6.1.2 Produktionsevalueringer

Forud for en produktion/forestilling defineres indholdet og de pædagogiske målsætninger for den konkrete produktion. Ved udvalgte produktioner vil den studerendes arbejde efterfølgende blive evalueret af undervisere og studieansvarlig i lyset af den fastlagte målsætning. Bedømmelsen er mundtlig medmindre andet er aftalt. Enkelte produktioner bedømmes såvel i grupper som individuelt. Herudover indgår produktionsevalueringer i forlængelse af forestillingsforløb på 4. semester.

### 6.1.3 Midtvejsbedømmelse

Ved afslutning af 3. semester gennemføres en midtvejsbedømmelse. Der deltager en ekstern censor godkendt af Departementet for Kultur i bedømmelsen. Bedømmelsen sammenfattes skriftligt og vedhæftes afgangsbeviset.

### 6.1.4 Afgangsbedømmelse

Ved uddannelsens afslutning gennemføres en bedømmelse med deltagelse af ekstern censor godkendt af Departement for Kultur. Bedømmelsen sammenfattes skriftligt og vedhæftes afgangsbeviset.

**6.1.5 Eksterne prøver**

Eksterne prøver bedømmes af eksaminator (erne) og censor(erne), der er beskikket af Departementet for Uddannelse, bedømmelserne foregår efter 12-skala i henhold til Greenlandic Grading System.

### 6.1.6 Refleksion og formidling

I løbet af uddannelsen afleverer den studerende et antal skriftlige opgaver. Nogle af disse opgaver skal godkendes af den studieansvarlige, før undervisningsforløbet kan betragtes som afsluttet og bestået.

Udover nævnte bedømmelser og evalueringer, modtager den studerende kontinuerlig vejledning af faglærere og studieansvarlig.

## *7. Afgangsbevis*

Grønlands Nationalteater udsteder et afgangsbevis for gennemført uddannelse. Heri indgår ECTS-point, evt. meritoverførte uddannelseselementer, evt. bedømmelsessprog, og uddannelsens betegnelse på grønlandsk, dansk og engelsk. Som bilag til beviset udstedes et engelsksproget Diploma Supplement. Derudover vedlægges skriftlige bedømmelser fra midtvejs- og afgangsbedømmelserne.

## *8. Regler om merit*

De enkelte moduler i skuespilleruddannelsen tilrettelægges således at de kan meritoverføres i danske eller udenlandske scenekunst uddannelser.

Bestående uddannelseselementer fra en dansk eller udenlandsk scenekunst uddannelse som skuespiller kan efter Grønlands Nationalteaters afgørelse i det enkelte tilfælde træde i stedet for uddannelseselementer i skolens moduler.

## *9. Forpligtelser ift. og konsekvenser ved misligholdelse af studiekontrakt*

Når ansøgeren har bestået optagelsesprøverne, skal ansøgeren underskrive en studiekontrakt, der indeholder følgende:

* Krav om mødepligt
* Krav om begrundelser ved fravær
* Tildeling af advarsler
* Ophævelse af studiekontrakten

Ved underskrivelse af studiekontrakten accepterer ansøgeren betingelserne for at være studerende på skuespilleruddannelsen.

Den studerende kan blive bortvist fra skolen ved:

* Manglende faglig udvikling
* Uberettiget fravær
* Hærværk mod skolens faciliteter eller andre voldelig adfærd

Bortvisning kan kun finde sted når den studerende forudgående har fået en mundtlig advarsel efterfulgt af en skriftlig advarsel, der dog ikke har hjulpet på forholdene. Hærværk mod skolens faciliteter eller anden voldelig adfærd medfører dog øjeblikkelig bortvisning.

Afgørelse om bortvisning kan påklages til Departementet for Uddannelse og Kultur senest 4 uger efter modtagelse.

## *10. Dispensation*

Grønlands Nationalteater kan dispensere fra de regler i Studieordningen, der alene er fastsat af skolen.

#### Bilag 1: Studiekontrakt

Navn og cpr nr.:, antages som skuespillerstuderende på Grønlands Nationalteaters Skuespillerskole fra og med dato

Uddannelsen er treårig, efter endt uddannelse udstedes afgangsbevis. Uddannelsen afsluttes ikke med en egentlig eksamen, og skolens grundlag for at kunne dokumentere et forsvarligt gennemført uddannelsesforløb, er betinget af den studerendes opfyldelse af mødepligten.

**Mødepligt**

Ved mødepligt forstås, at den studerende er til stede i alle undervisningstimerne, og deltager aktivt ved øvrige fællesopgaver og arrangementer. Fravær skal være begrundet. Der vil under uddannelsen kunne forekomme undervisning og arrangementer såvel om aftenen som i weekender.

Skuespillerstuderende skal almindeligvis være til stede i minimum 80 % af det enkelte undervisningsforløb. Manglende deltagelse i undervisningen vil kunne medføre at skuespillerstuderende ikke kan opnå godkendelse af de i studieordningen berammede ECTS-point.

Passivitet ved fællesopgaver kan medføre en advarsel.

Manglende faglig udvikling kan medføre en advarsel. Lærerne vurderer løbende skuespillerstuderendes faglige udvikling ved deres deltagelse i undervisningen.

Advarselssystemet består af tre faser: den første advarsel er mundtlig, den anden skriftlig og den tredje en skriftlig ophævelse af studiekontrakten, dvs. bortvisning.

Sygdom er lovligt fravær. Dog er den studerende forpligtet til hurtigst muligt at underrette enten den studieansvarlige eller sekretæren om sit sygefravær, helst inden kl. 8.00 samme dag.

Såfremt Grønlands Nationalteaters Skuespillerskole anmoder om det, er den studerende forpligtet til at fremsende en lægeerklæring ved sygefravær over kortere eller længere tid. Anmoder skuespillerskolen om en lægeerklæring betales udgiften til denne af skuespillerskolen.

Ved hyppige kortvarige sygeperioder uden lægelig dokumentation kan den studieansvarlige vælge at afholde en trivselssamtale med den studerende.

**Optræden udenfor skolen**

Offentlig optræden i skoletiden på scener eller etablissementer skal i den treårige periode aftales med Studieansvarlig. Overtrædelse af denne bestemmelse kan medføre ophævelse af studiekontrakten.

Optræden i fritiden skal ligeledes aftales med Studieansvarlig, da undervisningsudbyttet kan forringes, overtrædelse af dette kan medføre en advarsel.

**Andre forhold**

Hærværk mod skolens faciliteter eller anden voldelig adfærd medfører øjeblikkelig bortvisning fra skolen.

***Sted og dato***

***Jeg erklærer med min underskrift mig hermed indforstået med studiekontraktens indhold***